open-index/open-wikipedia-markdown huggingface dataset:
சங்கர் குரு

**சங்கர் குரு** (*Sankar Guru*) என்பது 1987 ஆம் ஆண்டய இந்திய தமிழ் அதிரடித் திரைப்படம் ஆகும். இப்பட்டத்தை எல். ராஜா இயக்க, எம். சரவணன், எம். பாலசுப்பிரமணியன், எம். எஸ். குகன் ஆகியோர் தயாரித்துள்ளனர். பெரும்பாலும். தமிழில் எடுக்கப்பட்ட இப்படத்தின் தெலுங்கு பதிப்பானது ***சின்னாரி தேவதா*** என்ற பெயரில் வெளியிடப்பட்டது. இப்படத்தில் அர்ஜுன், சீதா, சசிகலா, பேபி சாலினி ஆகியோர் முக்கிய வேடங்களில் நடித்துள்ளனர். இப்படத்திற்கு சந்திரபோஸ் இசை அமைத்துள்ளார். படமானது 1987 மார்ச் 19 அன்று வெளியிடப்பட்டது. படம் வணிக ரீதியாக வெற்றிகரமாக இருந்தது மற்றும் அதிரடி காட்சிகளுக்கு பெயர் பெற்றது.

## கதை
நேர்மையான மனிதரான சங்கர் குரு ஏழை மக்களின் உரிமைகளுக்காக போராடுகிறார். ரேகா அவனை காதலிக்கிறார். சங்கருக்கு எதிரான சில குண்டர்கள் சங்கருக்கு பாடம் கற்பிக்க அவளுக்கு இடர் விளைவிக்க முயல்கின்றனர். முடிவு என்ன என்பதே கதை.

## நடிகர்கள்

*சங்கர் குருவாக அர்ஜுன் "சங்கர்" (தமிழ்) / பாபு (தெலுங்கு) 
*கனகராஜின் உதவியாளராக இடிச்சப்புளி செல்வராசு 
*தர்மராஜாக ஒய். ஜி. மகேந்திரன் 
*காவல் துறை காவலராக ஒரு விரல் கிருஷ்ணா ராவ் 
*கனகராஜின் உதவியாளராக ஓமக்குச்சி நரசிம்மன் 
*ராகாவாக சசிகலா 
*தாவியின் தந்தையாக சரத் பாபு 
*தேவியாக பேபி சாலினி 
*சீதாவாக சீதா 
*கருவாயனாக செந்தில் 
*சீதாவின் தாயாக மனோரமா 
*மருத்துவராக சிறப்புத் தோற்றத்தில் விசு 
*எதிராஜாக ஜீவா
*பள்ளி ஆசிரியராக கே. கே. சௌந்தர்
*காவல்துறை காவலராக பசி நாராயணன்
*தேவியின் தாயாக ராஜ்யலட்சுமி
*காவல்துறை காவலராக ரால்லபள்ளி 
*கனகராஜாக செந்தாமரை 
*காவல் ஆணையராக கோபால கிருஷ்ணன்
*மோகணப்பிரியா
*சித்திரலேகா
*சந்திரகலா
*காவல் ஆய்வாளராக சக்கரவர்த்தி
*நாகராஜாக பாலாஜி
*சீதாவின் தந்தையாக அனுமந்து

## பின்னணி இசை
படத்திற்கான பின்னணி இசையை சந்திரபோஸ் மேற்கொண்டார். பாடல்கள் மக்களால் வரவேற்கப்பட்டன.

## வரவேற்பு
*இந்தியன் எக்ஸ்பிரஸ்* இதை "முற்றிலும் ஒன்றுமே இல்லாத பொழுதுபோக்கு படம்" என்று விமர்சித்தது.

## மேற்கோள்கள்

## வெளி இணைப்புகள்
* 
* 

பகுப்பு:மசாலாத் திரைப்படங்கள்
பகுப்பு:1987 தெலுங்குத் திரைப்படங்கள்
பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சந்திரபோஸ் இசையமைத்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:செந்தாமரை நடித்த திரைப்படங்கள்
சேரநல்லூர் மகாதேவர் கோயில்

**சேரநல்லூர் மகாதேவர் கோயில்**(*Cheranalloor Mahadeva Temple*), சிவனுக்கு படைத்தளிக்கப்பட்ட ஒரு பழங்கால இந்துக் கோயில். இந்தியாவின் கேரள மாநிலத்தில் எர்ணாகுளம் மாவட்டத்தின் கலாடியில் பெரியாற்றின் கரையில் அமைந்துள்ளது. சேரநல்லூர் மகாதேவர் கோயில் கொச்சி இராச்சியத்தின் முக்கியமான கோயில்களில் ஒன்றாகும். இக்கோவிலின் சிவன் சிலையை பரசுராம முனிவர் திரேதாயுகத்தில் நிறுவியதாக நாட்டுப்புறக் கதைகள் கூறுகின்றன. இந்தக் கோயில் கேரளாவில் உள்ள 108 சிவன் கோயில்களில் ஒன்றாகும்.

## கோயில் அமைப்பு
கிழக்கு நோக்கி இருக்கும் பிரதான கருவறைக்குள் சிவன் கோயில் படைத்தளிக்கப்பட்டுள்ளது. பிரதான சன்னதி, கேரள - திராவிடக் கட்டிடக்கலை பாணியில் வட்ட வடிவத்தில் அழகாகக் கட்டப்பட்டிருக்கிறது. கிழக்குத் தாழ்வாரத்தில் உள்ள நமஸ்கார மண்டபம் சதுர வடிவக் கட்டமைப்பில் கட்டப்பட்டுள்ளது. நாலம்பலத்தின் அளவு குறிப்பிடத்தக்கதாக உள்ளது. மற்றும் அதன் அருகிலுள்ள தீடப்பள்ளி மறுபடியும் கட்டப்பட்டுள்ளது. சேரநல்லூர் கோயிலின் கட்டிடக்கலை சிறந்த கைவினைத்திறனால் கட்டப்பட்டுள்ளது. மேலும் இக்கோயிலில் நாம் அரிய கட்டிடக்கலை தொகுப்பையும் காணலாம்.
முன்னொரு காலத்தில், சேரநல்லூர் மகாதேவர் கோயிலுக்குச் சொந்தமாக நிலங்கள் இருந்தன. மேலும் ஆண்டுக்கு சுமார் 24 டன் நெல் (24 ஆயிரம் ஹெக்டேர் நிலம்) கிடைத்தன. விவசாய சீர்திருத்தங்களின் விளைவாக, கோயில் அமைந்துள்ள ஓரிரு ஏக்கர் தவிர அனைத்து நிலங்களையும் கோயில் இழந்தது.

## திருவிழா மற்றும் தினசரி பூஜை
இங்கு வழக்கமாக தினசரி ஐந்து பூஜைகள் செய்யப்படுகின்றன. (உஷா பூஜை, எர்த்ரா பூஜை, பாந்தீரதி பூஜை, நூன் பூஜை மற்றும் அதாஷா பூஜை). கோயிலின் ஆண்டு திருவிழா பொதுவாக மலையாள கும்ப மாதத்தில் (பிப்ரவரி - மார்ச்) கொண்டாடப்படுகிறது.சேரநல்லூரில் உள்ள சிவன் சதி தேவியுடன் சேர்ந்து அமைந்திருப்பதாக நம்பப்படுகிறது. எனவே, பக்தர்களின் அனைத்து கடன்களையும் தீர்க்கும் விதமாக கோயிலின் பிரதான தெய்வம் ரினா மோச்சகா வடிவத்தில் இருப்பதாக நம்பப்படுகிறது. கோயிலில் தினமும் ரினா மோச்சகா பூஜை செய்யப்படுகிறது.

## கோயில் புகைப்படங்கள்


File:Cheranalloor Mahadeva Temple Balikalpura.jpg|பாலிகல் பூரா
File:Cheranalloor Mahadeva Temple Entrance.jpg|பிரதான நுழைவு வாயில்
File:Cheranalloor Mahadeva Temple Nalambalam.jpg|நாலம்பலம்
File:Cheranalloor Mahadeva Temple Sanctum Sanctorum.jpg|திருக்கோயில்(பிரதான கருவறை)
File:Cheranalloor Mahadeva Temple Sreekovil.jpg|கிழக்கு நாலம்பலம்


## மேலும் காண்க
* 108 சிவன் கோயில்கள்

## மேற்கோள்கள்


பகுப்பு:எர்ணாகுளம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
எம். எஸ். குகன்

**மெ.ச. குகன்** (*M. S. Guhan*) என்பவர் ஒரு இந்திய திரைப்படத் தயாரிப்பாளர் ஆவார். இவர் சிவாஜி, திருப்பதி, மின்சார கனவு, *லீடர்* (2010 திரைப்படம்),  அயன் போன்ற வெற்றிப் படங்களைத் தயாரித்துள்ளார். இவர் சென்னையில் ஏவிஎம் படப்பிடிப்புத் தளத்தை வைத்திருக்கும் பிரபலத் தயாரிப்பாளர் எம். சரவணனின் மகன் ஆவார். இவரது தாத்தா ஏவிஎம் நிறுவனர் ஆவிச்சி மெய்யப்பன் ஆவார்.

## மேற்கோள்கள்

பகுப்பு:சென்னை திரைப்படத் தயாரிப்பாளர்கள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:வாழும் மக்கள்
தில்லி நகர அரங்கம்

**தில்லி நகர அரங்கம்** *(Delhi Town Hall)* பழைய தில்லியிலுள்ள சாந்தினி சவுக்கில் அமைந்துள்ள ஒரு மைல்கல் கட்டிடமாகும். 1866 ஆம் ஆண்டு பிரித்தானிய ஆட்சிக்காலம் முதல் 2009 ஆம் ஆண்டின் பிற்பகுதி வரை தில்லி  மாநகராட்சி ஆணையத்தின் இருப்பிடமாக இக்கட்டிடம் இருந்தது. 2010 ஆம் ஆண்டு மத்திய தில்லியின் மின்டோ சாலையில் உள்ள புதிய மாநகராட்சி ஆணைய சிவிக் மையத்திற்கு இந்த அலுவலகங்கள் முறையாக மாற்றப்பட்டன. 

## வரலாறு
நகர அரங்க கட்டிடத்தின் கட்டுமானம் 1860 ஆம் ஆண்டில் தொடங்கி 1863 ஆம் ஆண்டில் நிறைவடைந்தது.  மஞ்சள் வர்ணம் பூசப்பட்ட செங்கல் மற்றும் கல் மற்றும் செதுக்கப்பட்ட வெள்ளை கற்களால் நேர்த்தியாகக் கட்டப்பட்டுள்ளது. தொடக்கத்தில் இது லாரன்சு நிறுவனம் என்று அழைக்கப்பட்டது. தில்லி உயர் கல்வியியல் கல்லூரி இங்கிருந்து இயங்கியது. 1866 ஆம் ஆண்டு நகராட்சி 135,457 டாலர் (1,900 அமெரிக்க டாலர்) தொகையைக் கொடுத்து கட்டிடத்தை வாங்கியது. அரசாங்க அலுவலகங்களைத் தவிர, இந்த கட்டிடத்தில் ஒரு நூலகம் மற்றும் ஒரு ஐரோப்பிய சங்கமும்  இருந்தன. 

முதலில் விக்டோரியா மகாராணியின் வெண்கல சிலை மண்டபத்தின் முன்னால் நின்றது. 1947 ஆம் ஆண்டில் சுதந்திரம் அடைந்த பின்னர், அதற்கு பதிலாக ஆர்யா சமாஜத்தின்  தலைவர் சுவாமி சிரதானந்தின் சிலை மாற்றப்பட்டது. அசல் சிலை இப்போது தில்லி கலைக் கல்லூரி வளாகத்தில் வைக்கப்பட்டுள்ளது.

ஒரு காலத்தில் இங்கு நின்று கொண்டிருந்த கடிகார கோபுரத்திற்குப் பின்னர் இந்த இடம் அதிகாரப்பூர்வமாக காந்தகர் என்று அழைக்கப்படுகிறது.

## மேற்கோள்கள்

## மேலும் படிக்க
* Morris, Jan, with Simon Winchester. *Stones of Empire: The Buildings of the Raj*. Oxford: Oxford University Press, 2005.
* 
## புற இணைப்புகள்

பகுப்பு:இந்தியாவில் உள்ள நகர மண்டபங்கள்
பகுப்பு:தில்லியில் உள்ள அரசு கட்டடங்கள்
எல். இராஜா

**எல். ராஜா** (*L. Raja*) என்பவர் ஒரு இந்திய திரைப்பட இயக்குநர் மற்றும் நடிகர் ஆவார். இவர் முக்கியமாக தமிழ்த் திரைப்படங்கள் மற்றும் தொலைக்காட்சித் தொடர்களில் பணியாற்றுகிறார்.

## தொழில்
ராஜா இயக்குநர் ராஜசேகரின் உதவியாளராக தனது வாழ்க்கையைத் தொடங்கினார். ஏ. வி. எம் நிறுவனம் 1987 ஆம் ஆண்டில் தயாரித்த *சங்கர் குரு* படத்தில் இயக்குநராக அறிமுகமானார். இவர் ஒன்பது படங்களில் இயக்குநராகப் பணியாற்றினார், அதில் ஆறு படங்கள் அர்ஜுன் நடித்தவை.   சுமார் 30 ஆண்டு இடைவெளிக்குப்  பிறகு,   2008 ஆம் ஆண்டில் *[[முனியாண்டி விலங்கியல் மூன்றாமாண்டு]]* என்ற திரைப்படத்தில் ராஜா நடித்தார். இது இவரது நடிப்புக்கான அறிமுகமாக ஆனது.  அதன்பின்னர் இவர் *[[நாடோடிகள் (திரைப்படம்)|நாடோடிகள்]]* உட்பட 35 படங்களில் நடித்துள்ளார். அப்படத்தில் இவர் சசிகுமாரின் தந்தையாக நடித்தார்.

*ரகுவம்சம்* தொலைக்காட்சித் தொடரில் அறிமுகமான இவர் நேர்மறையான விமர்சனங்களைப் பெற்றார். பின்னர் இவர் பல தொலைக்காட்சித் தொடர்களில் நடித்தார். மேலும் ராடான் மீடியாவொர்க்சிற்காக இதி கத காது மற்றும் நின்னு பெல்லாதுதா ஆகிய இரண்டு தொடர்களை இயக்கினார். ஏ.வி.எம் புரொடக்சன்சின் மௌன நடன நாடகமான *ஹிம்சவேதத்தை* இயக்கினார்.

## தனிப்பட்ட வாழ்க்கை
இவர் நடிகை ஈஸ்வரி ராவை திருமணம் செய்து கொண்டார்.

## திரைப்படவியல்

### இயக்குநராக

; திரைப்படங்கள்

* *[[சங்கர் குரு]]* (1987)
* *[[தாய் மேல் ஆணை]]* (1988)
* *[[காளிச்சரண்]]* (1988)
* *குற்றவாளி* (1989)
* *[[வேட்டையாடு விளையாடு (1989 திரைப்படம்)|வேட்டையாடு விளையாடு]]* (1989)
* *சொந்தக்காரன்* (1989)
* *[[துருவ நட்சத்திரம் (திரைப்படம்)|துருவ நாட்சதிரம்]]* (1993)
* *[[தூள் பறக்குது]]* (1993)

; தொடர்கள்

* *இதி கத காது* ( ஈடிவி )
* *நின்னி பெல்லாடுதா* ( ஜெமினி டிவி )

### நடிகராக

#### படங்கள்

; தொடர்கள்

## விருதுகள் மற்றும் பரிந்துரைகள்

* குட்டும்பம் விருதுகள் 2020 - திரைப்படம் மற்றும் தொலைக்காட்சியில் பங்களித்தமைக்கான சிறப்பு விருது 

## குறிப்புகள்

## வெளி இணைப்புகள்

*

பகுப்பு:1973 பிறப்புகள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
ஈஸ்வரி ராவ்

**ஈஸ்வரி ராவ்** (Easwari Rao, பிறப்பு 13 சூன் 1973) என்பவர் ஒரு இந்திய திரைப்பட நடிகை ஆவார். இவர் தமிழ், தெலுங்கு, மலையாளம் , கன்னடம் . மொழிப் படங்களில் நடித்துள்ளார். இவர் 1990 முதல் 1999 வரை முக்கிய வேடங்களில் நடித்தார்.  2000 முதல் துணை, கதாபாத்திர வேடங்களில் நடிக்கத் தொடங்கினார்.

## தனிப்பட்ட வாழ்க்கை
இவர் 2005 இல் இயக்குநர் எல். இராஜாவை மணந்தார்  இந்த இணையருக்கு ஒரு மகன் மற்றும் ஒரு மகள் என இரு பிள்ளைகள் உள்ளனர். தற்போது, இவர் தனது குடும்பத்தினருடன் சென்னையில் வசித்து வருகிறார்.

## தொழில்
ஈஸ்வரி ராவின் முதல் படம் *தெலுங்கில் இன்டின்டா தீபாவளி* (1990); ராஜேந்திர பிரசாத்துடன் இணைந்து நடித்த *ரம்பந்து* என்ற படத்தில் நடித்த பின்னர் தெலுங்கில் முக்கியத்துவம் பெற்றார். இவர் தமிழில் அறிமுகமான *கவிதை பாடும் அலைகள்* (1990) படத்தில் ஜனனி என்ற பாத்திரத்தில் நடித்து புகழ் பெற்றார். பாடல்கள் பிரபலமான போதிலும், படம் வணிகரீதியாக தோல்வியடைந்தது. பாலு மகேந்திரா இயக்கிய *[[ராமன் அப்துல்லா]]* (1997) திரைப்படத்தின் மூலமாக இவருக்கு முதல் வெற்றி கிடைத்தது. இப்படத்திற்குப் பிறகு ஈஸ்வரி ராவ் புகழ் பெற்றார். மிகவும் கவர்ச்சியான பாத்திரமாக இருப்பதாக உணர்ந்ததால், *கூட்டாளி* என்ற படத்திலிருந்து  *விலகினார்* . மனோஜ் குமாரின் *[[குருப்பார்வை (திரைப்படம்)|குரு பர்வை]]* (1998) திரைப்படத்தில் இவர் தோன்றினார். பாரதிராஜாவின் *சிறகுகள் முறிவதில்லை* படத்திலும் ஈஸ்வரி ஒரு பாத்திரத்தில் *நடித்தார்*, இருப்பினும் படம் முன் தயாரிப்புக்குப் பிறகு நிறுத்தப்பட்டது. *[[அப்பு]]* (2000) என்ற தமிழ்த் திரைப்படத்தில் பிரசாந்தின் சகோதரியாக நடித்தார். *[[காலா|காலாவில்]]* (2018) *[[காலா|செல்வியாக]]* நடித்ததற்காக பாராட்டுகளைப் பெற்றார்.

## திரைப்படவியல்

### படங்கள்

### தொலைக்காட்சி

* *கோகிலா எங்கே போகிறாள்* (சன் டிவி)
* *உதயம்* (சன் டிவி) ராடான் மீடியாவொர்க்ஸ்
* *கஸ்தூரி* (சன் டிவி)
* *அவள் அப்படிதான்* (ஜெயா டிவி)
* *நின்னி பெல்லாடுதா* (ஜெமினி டிவி)
* *அக்னி சாட்சி* (விஜய் டிவி)
* *வாழ்ந்து காடுகிறேன்* ( ஏவிஎம் புரொடக்சன்ஸ் ) (சன் டிவி)
* *மாயா* (ஜெயா டிவி)
* *ஆஹா* (விஜய் டிவி)
* *காந்தம் கதலு (தூர்தர்ஷன் - தெலுங்கு)*

## விருதுகள் மற்றும் பரிந்துரைகள்

## மேற்கோள்கள்

பகுப்பு:தமிழ்த் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:கன்னடத் தொலைக்காட்சி நடிகைகள்
பகுப்பு:தெலுங்குத் தொலைக்காட்சி நடிகைகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
செலின் கவுண்டர்

**செலின் கவுண்டர்** ( பிறப்பு 1977 ) தொற்று நோய் மருத்துவர், பொது மருத்துவர், நோய்பரவல் வல்லுநர், பொது உடல்நலன், திரைப்பட இயக்குநர், மருத்துவ செய்தியாளர் என பன்முகத்தன்மை கொண்டவர்.  இவர் தொற்று நோய் மருத்துவத்திலும், பொது உடல்நலனிலும் சிறப்பு தகுதிகள் பெற்றவர். பிரின்சுடன் பல்கலைத்தில் மூலக்கூறு உயிரியலில் இளங்கலையும், யான் ஆப்கின்சன் பல்கலைக்கழகத்தின் புளூம்பெர்க் பொது உடல்நலன் பள்ளியில் நோய்பரவலும், வாசிங்டன் பல்கலைகழகத்தில் மருத்துவமும் படித்தவர்,  பொது உடல்நலனுக்கும் மருத்துவத்துக்கும் இவர் ஆற்றிய பணிகளை பாராட்டி 2017ஆம் ஆண்டு ‘உலகை மாற்றும் 25 பெண்கள்’ என்பதில் ஒருவராக பீப்பிள் இதழ் தேர்ந்தெடுத்திருந்த்து. மருத்துவ செய்தியாளர் பணியின் காரணமாக 2018இலிருந்து பகுதி நேரமாக தான் மருத்துவத்தை பார்க்கிறார். 2020 நவம்பர் 9 அன்று கோவிட்-19 தொடர்பாக அறிவுறுத்துவதோடு நடவடிக்கை எடுக்கும் குழுவில் இவரை உறுப்பினராக தேர்வு அமெரிக்க அதிபர் பைடன் தேர்ந்தெடுத்தார்.
 
## சிறுவயது வாழ்க்கையும் படிப்பும்
பிரான்சின் நார்மன்டியில் பிறந்த நிக்கோல் கவுண்டர் என்ற தாய்க்கும் 1960இல் அமெரிக்காவுக்கு மேற்படிப்புக்கு சென்ற மொடக்குறிச்சி அருகேயுள்ள பெருமாபாளையத்தில் பிறந்த தமிழரான நடராசு கவுண்டருக்கும் அமெரிக்காவில் பிறந்த மூன்று மகள்களில் இவர் மூத்தவர்  வான் வெளி பொறியாளரான இவரின் தந்தை அமெரிக்காவின் எர்ரி நகரத்திலுள்ள வணிகக் கழகத்தில் 1973-76 ஆம் ஆண்டுகளில்உறுப்பினராக இருந்தார். அமெரிக்க விண்வெளிக் கழகத்திலும் உறுப்பினராக இருந்தார்.

## மேற்கோள்கள்


பகுப்பு:அமெரிக்க மருத்துவர்கள்
டாக்டர் நர்லா டாடா ராவ் அனல் மின் நிலையம்

**டாக்டர் நர்லா டாடா ராவ் அனல் மின் நிலையம்** (Dr Narla Tata Rao Thermal Power Plant) அல்லது **விஜயவாடா அனல் மின் நிலையம்** ஆந்திராவின் விஜயவாடாவில் அமைந்துள்ளது. ஆந்திர மாநில மின்சார வாரியத்தின் முன்னாள் தலைவர் டாக்டர் நர்லா டாடா ராவ் நினைவாக இம்மின்நிலையம் பெயரிடப்பட்டுள்ளது. ஆந்திர அரசு நிறுவனமான இது, நிலக்கரி பயன்படுத்தி மின் உற்பத்தி செய்யும் நிலையங்களுள் ஒன்றாகும். இம்மின்நிலையம் இப்ராகிம்பட்டினம் மற்றும் கோண்டப்பள்ளி கிராமங்களுக்கு இடையில் அமைந்துள்ளது.

## மின் ஆலை
டாக்டர் நர்லா டாடா ராவ் அனல் மின் நிலையம், விஜயவாடா அனல் மின் நிலையம் என்றும் அழைக்கப்படுகிறது. இது 4 நிலைகளில் உருவாக்கப்பட்ட இந்தத் திட்டத்தின் செலவு முறையே ரூ .193 கோடி மற்றும் ரூ .511 கோடி. மீண்டும் ரூ 840 கோடி முதலீட்டில் 2 அலகுகள் மூன்றாம் கட்டத்தின் கீழ் தொடங்கப்பட்டன. 2009ஆம் ஆண்டு 500 மெகாவாட் ஏழாவது அலகு இயக்கப்பட்டது. இந்த நிலையம் 94-95, 95-96, 96-97, 97-98 மற்றும் 2001-02 ஆகிய ஆண்டுகளில் மிக உயர்ந்த உற்பத்தி காரணியால் நாட்டில் முதலிடத்தினைப் பெற்றது. இந்த நிலையம் பல்வேறு அமைப்புகளிடமிருந்து பல மதிப்புமிக்க விருதுகளைப் பெற்றுள்ளது. இந்த நிலையம் தொடர்ச்சியாக 21 ஆண்டுகளாக சிறப்பான உற்பத்தித்திறன் விருதுகளையும், தொடர்ந்து 12 ஆண்டுகளாக ஊக்க விருதுகளையும் பெற்றுள்ளது.

## திறன்

## மேலும் காண்க

## மேற்கோள்கள்

பகுப்பு:Coordinates on Wikidata
பகுப்பு:அனல் மின் நிலையங்கள்
மணி பவித்ரா

**மணி பவித்ரா** *(Mani Pavitra)* இந்தியாவின் தெலுங்கானாவைச் சேர்ந்த ஒரு பல்சீரமைப்பு மருத்துவராவார். வாழ்க்கைத் தரமுயர்த்தும்  பயிற்சியாளர், சமூக தொழில் முனைவர், யோகா பயிற்சியாளர் மற்றும் இந்தியாவைச் சேர்ந்த உடற் பயிற்சியாளர் என்ற பன்முகங்கொண்டு இவர் இயங்கி வருகிறார். பூர்னா மனித சிறப்பு அறக்கட்டளையின் முன்முயற்சியான மில்லியன் அம்மாக்கள் என்ற அமைப்பின்  நிறுவனராகவும் பவித்ரா  அறியப்படுகிறார். ஆரோக்கியமான வாழ்க்கை முறையை எடுக்க தாய்மார்களுக்கு அதிகாரம் அளிப்பதை மில்லியன் அம்மாக்கள் அமைப்பு தன்னுடைய இலக்காகக் கொண்டு செயல்படுகிறது. 
## ஆரம்பகாலமும் கல்வியும்
மணி பவித்ரா இந்தியாவின் ஐதராபாத் நகரத்தில் பிறந்தார். மணிப்பாலிலுள்ள மணிப்பால் பல் அறிவியல் கல்லூரியில் தனது இளங்கலை பல் அறுவை சிகிச்சை பாடத்தில் பட்டம் பெற்றார். என்.டி.ஆர் சுகாதார அறிவியல் பல்கலைக்கழகத்தில் தங்கப் பதக்கத்துடன் பல்சீரமைப்பு மருத்துவத்தில் முதுகலைப் பட்டம் பெற்றார். மணிப்பால் பல் அறிவியல் கல்லூரியில் மீண்டும் சீரொளி பல் மருத்துவத்தில் முதுநிலை பட்டயப் படிப்பையும் முடித்தார். 
## தொழில்
பல்சீரமைப்பில் தனது முதுநிலை படிப்பை தங்கப் பதக்கத்துடன் மாநிலத்தில் முதலாமவராக முடித்த பின்னர், பவித்ரா ஐதராபாத்தின் கிம்சு மருத்துவமனையில் பல்சீரமைப்பு மருத்துவராக தனது வாழ்க்கையைத் தொடங்கினார், பின்னர் 2012 ஆம் ஆண்டில் இவர் பல் மருத்துவராக தனது முதல் பல் மருத்துவமனையைத்  தொடங்கினார். பல்சீரமைப்பு மருத்துவர் பவித்ரா என்பதைத் தாண்டி பவித்ரா ஒரு தொழில்முனைவராகவும் செயல்படுகிறார். ஆரோக்கியமான பிறப்பு நடைமுறைகளை பரப்புவதற்கும் கர்ப்பிணி தம்பதிகளுக்கு ஆதரவளிப்பதற்கும் ஒரு முழுமையான கர்ப்ப பராமரிப்பு மையமான பாம்பர்டு மாம்சு மருத்துவமனையின்  இயக்குநர்களில் ஒருவராக உள்ளார்.
## குடும்பம்
பிரதீப்யார்லகத்தா என்பவரை திருமணம் செய்துகொண்ட பவித்ராவுக்கு இரண்டு குழந்தைகள் உள்ளன. 
## மில்லியன் அம்மாக்கள்
மில்லியன் கணக்கான தாய்மார்கள் ஆரோக்கியமான வாழ்க்கை முறையில் இருக்க ஒரு 21 நாள் உடற்பயிற்சியில் ஈடுபட  தாய்மார்களை ஊக்குவிப்பதற்காக மணி பவித்ரா ஏற்பாடு செய்த முகாம் ஒரு முன்னெடுப்பு முயற்சியாகும். ஐதராபாத்தில் நடைபெற்ற விழாவில் இருத்திக் ரோசனின் தாயார் பிங்கி ரோசன் சிறப்பு விருந்தினர்களில் ஒருவராகக் கலந்துகொண்டார். 
## மேற்கோள்கள்

## புற இணைப்புகள்
* 

பகுப்பு:வாழும் மக்கள்
பகுப்பு:இந்தியப் பெண் மருத்துவர்கள்
பகுப்பு:பல் மருத்துவர்கள்
ஜீவா (தெலுங்கு நடிகர்)

**ஜீவா** (பிறப்பு: 30, நவம்பர், 1952) என்பவர் ஒரு இந்திய திரைப்பட குணச்சித்திர நடிகர் ஆவார். இவர் முதன்மையாக தெலுங்குத் திரைப்படங்கள் மற்றும் இந்தியில் துணை பாத்திரங்களில் நடித்து பெயர் பெற்றவர். இவர் 1978 முதல் திரைப்படத் துறையில் பணியாற்றி வருகிறார். மேலும்  ராம் கோபால் வர்மாவின் பல்வேறு படங்களில், குறிப்பாக *சத்யா* (ஜக்காவாக), *அபக் தக் சப்பன்* (ஆணையர் சுச்சாகாக) மற்றும் *சர்க்கார்* (சுவாமி வீரேந்திராவாக) போன்ற படங்களில் எதிர்மறையான பாத்திரங்களில் நடித்து  பிரபலமானவர். தெலுங்கு மற்றும் இந்தி மொழிகளில் சுமார் 250 திரைப்படங்களில் நடித்துள்ளார்.

## தனிப்பட்ட வாழ்க்கை
இவர் கோச்சார்லா தயாரத்திணமாகப் 30 நவம்பர் 1952 பிறந்தார். இவர் குண்டூர் பகுதியைச் சேர்ந்தவர்.  இவரது முதல் படத்திற்குப் பிறகு இவரது பெயரை கே. பாலசந்தர்  ஜீவா என்று மாற்றினார். இவர் இதே பெயரைத் தனது பெயராக மாற்றிக்கொண்டார். இவர் தனது மகனுக்கு கே. பாலசந்தர் என்று பெயரிட்டார். இவரின் மகன் தெலுங்குத் திரைப்படங்களின் இயக்குநராக உள்ளார். அவருக்கு ஏழு உடன்பிறப்புகள் உள்ளனர். 

## தொழில்
இவர் கே. பாலசந்தர் இயக்கிய *[[எங்க ஊரு கண்ணகி]]* என்ற படத்தின் மூலம் நடிகராக அறிமுகமானார். இந்த வேடத்திற்கு இவர் பலரை சலித்த பிறகு  தேர்ந்தெடுக்கப்பட்டார். பின்னர் இவர் ராம் கோபால் வர்மா, வம்சி, கிருஷ்ணா வம்சி, பூரி ஜெகன்நாத்  போன்ற பிரபல இயக்குனர்களுடன் பணியாற்றினார்.

## திரைப்படவியல்

### தெலுங்கு

### இந்தி

# ஃபூங்க் 2 (2010)
# *லாகூர்* . . . . குஞ்சல் பாஸ்கர் ரெட்டி
# ராம் கோபால் வர்மா கி ஆக் (2007). . . . தானியா
# யாத்த்ரா (2007)
# தர்வாசா பந்த் ராகோ (2006). . . . ஷரத் ஷெட்டி
# சர்க்கார் (2005). . . . சுவாமி வீரேந்திரர்
# டி: அண்டர் வேல்ட் (2005)
# அப தக் சப்பன் (2004). . . . ஐ.பி.எஸ் கமிஷனர் எம்.பி. சுச்சக்
# சத்யா (1998). . . . ஜாகா ஹைதராபாத்

### தமிழ்

* வேடைக்காரன் (2009)
* சங்கர் குரு (1987)
* நல்லவனுக்கு நல்லவன் (1984)
* நியாயம் கேட்கிறேன் (1984)

### கன்னடம்

* சூப்பர் (2010)

### மலையாளம்

* அஹிம்சா (1982)

## குறிப்புகள்

## வெளி இணைப்புகள்
* 

பகுப்பு:1952 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:இந்தித் திரைப்பட நடிகர்கள்
பகுப்பு:தெலுங்கு நகைச்சுவையாளர்கள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகர்கள்
காஷ்மீரி திரைப்படத்துறை

**காஷ்மீரி திரைப்படத்துறை** (Kashmiri cinema) என்பது இந்திய நாட்டில் காஷ்மீர் பள்ளத்தாக்கில் தயாரிக்கப்படும் காஷ்மீரி மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். முதல் காஷ்மீர் திரைப்படமான 'மைன்ஸ் ராட்' என்று திரைப்படம் 1964 இல் வெளியானது.

1964 இல் முதல் காஷ்மீர் திரைப்படம் 'ஜெய்கிராம் பால்' இயக்கிய 'மெய்ன்ஸ் ராத்' என்ற திரைப்படம் ஆகும். அதைத் தொடர்ந்து 1972 ஆம் ஆண்டில் காஷ்மீர் கவிஞர் மஹ்ஜூரின் சுயசரிதை படமான 'ஷாயர்-இ-காஷ்மீர் மஹ்ஜூர்' என்ற படம் வெளியிடப்பட்டது. இந்தத் திரைப்படம் உருது மற்றும் காஷ்மீரி மொழியில் தயாரிக்கப்பட்டது. இந்த படம் சம்மு காசுமீர் மாநிலம் தகவல் துறை மற்றும் இந்திய திரைப்படத் தயாரிப்பாளர் பிரபாத் முகர்ஜி ஆகியோரின் கூட்டு உருவாக்கம் ஆகும்.

## மேற்கோள்கள்

பகுப்பு:இந்தியத் திரைப்படத்துறை
பேரகம் மகாதேவர் கோயில்

**பேரகம் மகாதேவர் கோயில்** (Perakam mahadaeva temple), சிவபெருமானுக்கு படைத்தளிக்கப்பட்ட ஒரு பழங்கால இந்துக் கோயில். இந்தியாவின் கேரள மாநிலத்தில் திரிச்சூர் மாவட்டத்தின் பேரகம் கிராமத்தில் அமைந்துள்ளது. பரசுராம முனிவர் பேரகம் கிராமத்தில் சிவபெருமானின் சிலையை நிறுவியதாக நாட்டுப்புறக் கதைகள் கூறுகின்றன.இக்கோயில் சிவாலய ஸ்தோத்திரத்தில் விவரிக்கப்பட்டுள்ள கேரளாவின் புகழ்பெற்ற 108 சிவன் கோயில்களில் ஒன்றாகும்.

## கோயில் அமைப்பு
இது திருச்சூர் மாவட்டத்தின் பழமையான கோயில்களில் ஒன்றாகும். தற்போதைய கோயில் கிட்டத்தட்ட 200 ஆண்டுகளுக்கு முன்பு கட்டப்பட்டதாக கருதப்படுகிறது. இக்கோவிலின் சிவன் பேரகம் கிராமத்தின் பாதுகாவலர் என்னும் பெயராலும் அழைக்கப்படுகிறார். இந்த கோயில் நாலம்பலம், திடப்பள்ளி, வட்டா திருக்கோயில் மற்றும் மண்டபம் ஆகியவற்றை உள்ளடக்கியது. இடைக்கால கோயில்களின் ஒரு பகுதியாக இந்தக் கோயில்   கட்டப்பட்டுள்ளது. பேரகம் சிவன் கோயில் மேற்கு நோக்கி அமைந்து உள்ளது. தினசரி மூன்று பூஜைகள் நடத்தப்படுகின்றன. அவை உஷா பூஜை, உச்சி கால பூஜை, இரவு பூஜை  ஆகியவை ஆகும்.

## துணை தெய்வங்கள்
* அய்யப்பன்
* வெட்டகோரு மக்கன்
* கணபதி
* தேவி பார்வதி
* நாக தேவி

## மேலும் காண்க
* 108 சிவன் கோயில்கள்

## மேற்கோள்கள்
பகுப்பு:திருச்சூர் மாவட்டத்திலுள்ள இந்துக் கோயில்கள்
பகுப்பு:108 சிவன் கோயில்கள்
சோபா நகரப் பேரங்காடி

**சோபா நகரப் பேரங்காடி** *(Sobha City Mall)* இந்தியாவின் கேரள மாநிலத்திலுள்ள திருச்சூர் நகரத்தின் புழாக்கல் பஞ்சாயத்தில் அமைந்துள்ளது. இந்த வணிக வளாகம் 2015 ஆம் ஆண்டு திசம்பர் மாதம் 17 அன்று  திறக்கப்பட்டது.  வணிக வளாகம் 4.7 ஏக்கர் (1.9 எக்டேர்) நிலத்தில் கட்டப்பட்டு 450,000 சதுர அடி (42,000 சதுர மீட்டர்) பரப்பளவைக் கொண்டுள்ளது. பேராங்காடி முற்றிலுமாக மையமாக குளிரூட்டப்பட்டிருக்கிறது. ஐனாக்சு லீசர் நிறுவனத்தின்  ஆறு திரையரங்குகள் இப்பேரங்காடியில் இயங்குகின்றன. ஆடம்பர வணிக உணவு விடுதிகள், அலுவலக இடம், உணவகங்கள் மற்றும் 600 கார்களை நிறுத்தும் வசதியை சோபா நகரப் பேரங்காடி வழங்குகிறது. 
## மேற்கோள்கள்

பகுப்பு:திருச்சூர் மாவட்டம்
சைப்பிரசில் சுற்றுலா

**சைப்பிரசில் சுற்றுலா** (Tourism in Cyprus) அந்நாட்டின் பொருளாதாரத்தில் ஆதிக்கம் செலுத்துகிறது.   மேலும், இது பல ஆண்டுகளாக சைப்பிரசு கலாச்சாரத்தையும் அதன் பன்னாட்டு / பன்முக கலாச்சார வளர்ச்சியையும் கணிசமாக மாற்றியுள்ளது.   2006 ஆம் ஆண்டில், சுற்றுலாத் துறை மொத்த உள்நாட்டு உற்பத்தியில் 10.7% பங்களித்தது. இது மொத்தம் 5,445.0 மில்லியன் அமெரிக்க டாலர்களை ஈட்டியது. அதே ஆண்டில், மொத்த வேலைவாய்ப்பு 113,000 வேலைகள் என மதிப்பிடப்பட்டுள்ளது.  ஆண்டுக்கு கிட்டத்தட்ட 4 மில்லியன் சுற்றுலாப் பயணிகளின் வருகையுடன்,  இது உலகின் 40 வது பிரபலமான இடமாகும்.   இருப்பினும், உள்ளூர் மக்கள்தொகையின் தனிநபர் 6 வது இடத்தில் உள்ளது.  சைப்பிரசு 1975 முதல் உலக சுற்றுலா அமைப்பின் முழு உறுப்பினராக இருந்து வருகிறது. 
thumb| அகமாசில் அவகாசு ஜார்ஜ்
வலது|thumb| கோடையில் புரோட்டாரசு கடற்கரை

## வரலாறு
1974 ஆம் ஆண்டில் சைப்பிரசின் மீது துருக்கி படையெடுக்கும் வரை வரோசா, பமகுஸ்டா போன்ற பகுதிகள் சைப்பிரசின் மிகவும் பிரபலமான இடமாகவும், உலகின் மிகவும் பிரபலமான இடமாகவும் இருந்தது. 

## நாடு வாரியாக வருகை
thumb| கிரேக்கத்தின் பாறை (பின்னணி), முன்புறத்தில் சரசென் பாறை
2018 ஆம் ஆண்டில் சைப்பிரசில் மொத்த சுற்றுலாப் பயணிகளின் எண்ணிக்கை 3,938,625 என்ற எண்ணிக்கையில் இருந்தது. குறுகிய கால அடிப்படையில்  பெரும்பாலான பார்வையாளர்கள் சைப்பிரசுக்கு வருகிறார்கள். 

2015 ஆம் ஆண்டில் சுற்றுலா மற்றும் சுற்றுலாத் துறையில் மொத்த முதலீடு EUR273.7mn அல்லது மொத்த முதலீடுகளில் 14.0% என்று தீவின் உலக சுற்றுலா மற்றும் சுற்றுலா கவுன்சில் 2016 அறிக்கை கோடிட்டுக் காட்டுகிறது. இது 2016 ஆம் ஆண்டில் 5.3% ஆகவும், அடுத்த பத்து ஆண்டுகளில் 2.9% pa ஆகவும் 2026 ஆம் ஆண்டில் EUR384.6mn ஆக உயர்ந்துள்ளது. 

சமீபத்திய படி கேபீஎம்ஜியின் தரவுகளின்படி சைப்பிரசில் சுற்றுச்சூழல் கல்விக்கான அறக்கட்டளையின் கீழ் வரும் நீலக் கொடி கடற்கரைகளின் அடர்த்தியான செறிவு உள்ளது. அவை தீவின் கிழக்குப் பகுதியில் அதிகம் அமைந்துள்ளது. 

தீவுக்கு சர்வதேச கண்ணோட்டம் இருப்பதால் ஆங்கிலம் என்பது உலகளாவிய மொழியாக இருக்கிறது.  பிரஞ்சு மற்றும் ஜெர்மன் மொழிகளும் சுற்றுலாத் துறையில் நன்கு பேசப்படுகின்றன.  கிரேக்க மற்றும் துருக்கியர்கள் முறையே கிரேக்க-சைப்ரியாட் மற்றும் துருக்கிய-சைப்ரியாட் சமூகங்கள் பேசும் முக்கிய மொழிகளாக இருக்கின்றன. 

சைப்பிசில் வசிப்பவர்களில் 49.9% பேர் பட்டதாரிகளாக இருப்பதால், அயர்லாந்திற்குப் பிறகு ஐரோப்பாவில் அதிகம் படித்த நாடு என்று 2012 இல் யூரோஸ்டாட் தெரிவித்துள்ளது.  2013 ஆம் ஆண்டில், மற்ற மூன்று ஐரோப்பிய ஒன்றிய உறுப்பு நாடுகள் மட்டுமே சைப்பிரசை விட கல்வியில் அதிக பொது நிதியை முதலீடு செய்தன. இது மொத்த உள்நாட்டு உற்பத்தியின் பங்கால் அளவிடப்படுகிறது (5.0% ஐரோப்பிய ஒன்றிய சராசரியுடன் ஒப்பிடும்போது 6.5%). 

## சைப்பிரசு சுற்றுலா அமைப்பு (CTO)
சைப்பிரசு சுற்றுலா அமைப்பு, பொதுவாக சி.டி.ஓ என சுருக்கமாகவும், கிரேக்க மொழியில் கோட் எனவும் அழைக்கப்படுகிறது. இது ஒரு அரை-அரசு அமைப்பாகும், இது தொழில் நடைமுறைகளை மேற்பார்வையிடுவதற்கும், தீவை வெளிநாடுகளில் சுற்றுலா தலமாக ஊக்குவிப்பதற்கும் பொறுப்பேற்றுக் கொண்டுள்ளது. 2007 ஆம் ஆண்டில் இந்த அமைப்பு இதற்காக €20 மில்லியனை செலவிட்டது.  2019 ஆம் ஆண்டில் இந்த அமைப்பிற்குப் பதிலாக அரசாங்கம், சுற்றுலா துணை அமைச்சகத்திற்கு பொறுப்பினை மாற்றியது. இது சி.டி.ஓ விஇன் சொத்துக்கள் மற்றும் பொறுப்புகளை ஏற்றுக்கொண்டது. 

## மேற்கோள்கள்

## வெளி இணைப்புகள்

*

பகுப்பு:சுற்றுலா
வள்ளிமலை சமண குகைகள்

**வள்ளிமலை சமண குகைகள்** என்பவை தமிழ்நாட்டின், வேலூர் மாவட்டத்தின் காட்பாடி வட்டத்தில் உள்ள வள்ளிமலை கிராமத்தில் அமைந்துள்ளன.

## வரலாறு

வள்ளிமலை சமண குகைகள் என்பது இயற்கையாக அமைந்த குகையாகும். இதில் முந்தைய காலத்தில் திகம்பர துறவிகள் வசித்து வந்தனர்.   மெளரியப் பேரரசின் பிற்காலத்தில் பீகாரில் இருந்து இங்கு துறவிகள் வந்தனர். இக்குகைகளில் காணப்படும் வழவழப்பான கற்படுக்கைகள் சாதவாகனர் ஆட்சி காலத்தில் செதுக்கப்பட்டன.  இக்குகையில் மொத்தம் ஐந்து கல்வெட்டுகள் காணப்படுகின்றன. அதில் ஒன்று 8ஆம் நூற்றாண்டைச் சேர்ந்தது.  பொ.ச. 870 சோழ மன்னர்களிடமிருந்து இந்த பகுதியைக் கைப்பற்றிய  கங்க மன்னன் இரண்டாம் இராசமல்லனின் ஆட்சிக் காலத்தில் சமண சிற்பங்கள் உருவாக்கப்பட்டன.    
சிற்பங்களுக்கு கீழே உள்ள ஒரு கல்வெட்டில், பாண இராச்சியத்தின் தேவசேனா மற்றும் அவரது சமண துறவிகளான பவானந்தின் மற்றும் ஆரியநந்தின் ஆகியோரின் பெயரைக் குறிப்பிடுகிறது.

வள்ளிமலை 8 மற்றும் 9ஆம் நூற்றாண்டில் முக்கியமான சமண மையமாக இருந்தது. 

## கட்டிடக்கலை

வள்ளிமலையில்  தீர்த்தங்கரரின் பல சிற்பங்களைக் கொண்ட முக்கிய சமண தளமாகும். குகைகள் 40க்கு 20 அடி (12.2 மீ × 6.1 மீ) உயரம் 7–10 அடி (2.1–3.0 மீ) வரை என அளவுகள் மாறுபடும். இப்பகுதியில் உள்ள ஒரு சமணக் கோயில் இந்து கோயிலாக மாற்றப்பட்டுள்ளது.  இந்த குகைகள் மூன்று அறைகள் உள்ளன. அவற்றில் இரண்டு அறைகளில் சமண தீர்த்தங்கர்களின் சிற்பங்கள் உள்ளன. இந்த குகைகளுக்கு மேலே, சமணர்களால் பயன்படுத்தபட்ட ஒரு சிறிய கோட்டையாக நம்பப்படும் ஒரு சுவரின் எச்சங்கள் உள்ளன.  பாதாமி குகைக் கோயில்களின் செதுக்கல்களைப் போன்ற ஒரு தோரணம் சைன உருவங்களுக்கு மேலே காணப்படுகின்றன. 

சைன சிற்பங்கள் இரண்டு இடங்களில் பொறிக்கப்பட்டுள்ளன. ஒன்று முருகன் கோவிலின் வடக்குப் பக்கத்திலும், இரண்டாவது தெற்குப் பக்கத்திலும், ஒரு சிற்பம் அமானுஷ்ய பரிமாணங்களுடன் உள்ளது. அம்பிகையின் உருவம் கழுத்தணி, கவசங்கள், கிரீடம் அணிந்த சுகாசன நிலையில் காணப்படுகிறது. அம்பிகை ஒரு சிங்கத்தின் மீது அமர்ந்து இருப்பது போலவும், அவளது பீடத்தின் கீழே இரண்டு மகன்களின் சிற்பங்களும் உள்ளன. பத்மாவதியின் உருவமும் நான்கு கைகளுடன், மேல் வலது மற்றும் இடது கைகளில் உழவுகோல் மற்றும் சுருக்கை ஏந்தியபடி உள்ளன.

## பாதுகாப்பு
இந்த குகைகள் இந்தியத் தொல்பொருள் ஆய்வு மையத்தால் பாதுகாக்கப்படுகின்றன.  2014 ஆம் ஆண்டில், இந்த இடத்தை விளம்பரப்படுத்துவதற்காக இப்பகுதியில் "*அகிம்சை நடை*" ஏற்பாடு செய்யப்பட்டது. 

## மேலும் காண்க

* கழுகுமலை சமணர் படுகைகள்
* சீயமங்கலம்

## மேற்கோள்கள்

### ஆதாரங்கள்

* 

பகுப்பு:தமிழ்நாட்டில் உள்ள குகைகள்
பகுப்பு:வேலூர் மாவட்டம்
பகுப்பு:தமிழ்நாட்டு சமணக் கோயில்கள்
பகுப்பு:Coordinates not on Wikidata
வைத்தியரத்னம் ஆயுர்வேத அருங்காட்சியகம்

**வைத்தியரத்னம் ஆயுர்வேத அருங்காட்சியகம்** *(Vaidyaratnam Ayurveda Museum)* இந்தியாவின் ஆயுர்வேத பாரம்பரிய மருத்துவத்தின் செழுமை மற்றும் பரிணாமத்தை வெளிப்படுத்தும் ஓர் அருங்காட்சியகமாகும். இந்தியாவின் கேரளாவில் திரிசூரில் ஒல்லூருக்கு அருகிலுள்ள தைக்கட்டுசேரியில் இந்த அருங்காட்சியகம் அமைந்துள்ளது. இந்த அருங்காட்சியகத்தை இந்தியாவின் முன்னாள் குடியரசுத்தலைவர்  அப்துல் கலாம்  2013 ஆம் ஆண்டு திசம்பர் மாதம் 28 அன்று திறந்து வைத்தார்.  கண்காட்சிகளில் புராணக் காலம் முதல் நவீன காலம் வரையிலான ஆயுர்வேத வரலாற்றின் ஒளி-நிழல் விளக்கக்காட்சி, ஆயுர்வேதம் குறித்த நூல்களின் நூலகம், ஆயுர்வேதத்தின் பல்வேறு கிளைகளின் விளக்கங்கள், சுசுருதா குறித்த பிரத்யேக பிரிவு, ஒரு படத்தொகுப்பு, முப்பரிமாண காட்சிக்கூடம்  மற்றும் ஒரு மின்னணு  நூலகம் முதலானவை இடம்பெறுகின்றன.  

## பிற ஆயுர்வேத அருங்காட்சியகங்கள்
*இட்டூழி ஆயுர்வேத அருங்காட்சியகம் மற்றும் கையெழுத்துப் பிரதி நூலகம்  
*ஆயுர்வேத அருங்காட்சியகம், யூனகத்
*ஆர்யா வைத்ய சாலை ஆயுர்வேத அருங்காட்சியகம். ref>
 
## மேற்கோள்கள்

## புற இணைப்புகள்
* Vaidyaratnam, website of Ashtavaidyan Thaikkattu Mooss Vaidyaratnam group of institutions

பகுப்பு:கேரள அருங்காட்சியகங்கள்
கமலா ஆறு

**கமலா ஆறு** ("Kamala River") நேபாள நாட்டில் உருவாகி இந்தியாவில் உள்ள பீகார் மாநிலத்தின் வழியாக பாய்கிறது. இந்த ஆறு நேபாளத்திலுள்ள சிந்துலி மாவட்டத்தில் சவ்வுரி மலைத் தொடரில் சுமார்  3900 அடியின் மேல் உருவாகிறது. இது தெற்கு திசையில் உள்ள கமலா கோஜ் வழியாக பாய்கிறது. கமலா ஆறு தனுசா மாவட்டங்களுக்கு இடையை எல்லையை உருவாக்கிறது. இதனால் மழைக் காலத்தில் ஆற்றங் கரையில் அரிப்பு ஏற்பட்டு பெரும் அழிவு ஏற்படுத்துகிறது. தாவோ ஆறும் பைஜ்நாத் கோலா ஆறும் கமலா ஆறுடன் மைனி என்ற இடத்தில் இணைகிறது.

கமலா ஆறு இந்தியாவினுள் பீகார் மாநிலத்தில் உள்ள ஜைநகரில் நுழைகிறது.  இதன் கிளைகளில் ஒன்று பாகமதி மற்றொன்று  கோசி ஆறு .

கமலா ஆறு பாலன் ஆற்றினை பின்பற்றுவதால் கமலா-பாலன் என்றும் அழைக்கபடுகிறது.

### துணை ஆறுகள்
கமலா ஆற்றின் முக்கிய துணை ஆறுகள் தாவோ, பைஜ்நாத் கோலா, மைனாவதி, சோனி, பாலன், திரிசுலா மற்றும் சுதாகா ஆகியவை.

## விபரங்கள்

கமலா ஆற்றின் மொத்த நீளம் 328 கிலோ மீட்டர் (204 மைல்) ஆகும். இதில் 208 கிலோமீட்டர் (129 மைல்) நேபாளத்திலும், மீதமுள்ள 120  கிலோமீட்டர் (75 மைல்) இந்தியாவிலும் உள்ளது. இந்த ஆற்றின் மொத்த நீர்ப்பிடிப்பு பரப்பளவு 7,232 சதுர கிலோ மீட்டர் (2,792 சதுர மைல்). இதில் 4,488 சதுர கிலோமீட்டர் (1,733 சதுர மைல்) இந்தியாவில் பீகாரிலும், மீதமுள்ள 2,744 சதுர கிலோமீட்டர் (1,059 சதுர மைல்) நேபாளத்திலும் உள்ளது. சராசரி ஆண்டு மழை 1,260 மில்லிமீட்டர் (50 அங்குலம்). பீகாரில் பயிர் செய்யப்பட்ட பகுதி 2,744 சதுர கிலோமீட்டர் (1,059 சதுர மைல்). பீகாரில் உள்ள கமலா படுகையின் மக்கள் தொகை 3.9 மில்லியன் ஆகும்.

## வெள்ளப்பெருக்கு
2003 ஆண்டில் கமலா மற்றும் அதன் துணை நதிகளில் ஏற்பட்ட வெள்ளபதிப்பால் ஒரு மில்லியன் மக்கள் பாதிக்கபட்டனர்.

இந்தியாவில் இந்த வெள்ள பெருக்கால் பாதிக்கபட்ட 57 சதவீதம் பேர் பீகார் மக்களாவர். பீகாரின் மொத்த பரப்பளவில் சுமார் 73.06 சதவிதம் வெள்ளத்தால் பாதிக்கப்பட்டது. 

நேபாளத்தை ஒட்டியுள்ள  பீகார் சமவெளியில் பல ஆறுகள் கடக்கின்றன. கோசி, பாகமதி மற்றும் கமலா பாலன்  ஆகிய ஆறுகள் நேபாளத்தில் உருவாகி இந்தியாவில் உள்ள பீகார் மாநிலத்தின் வழியாக பாய்கிறது.

பீகார் 1978, 1987, 1998, 2004 மற்றும் 2007 ஆண்டுகளில் பெரும் வெள்ள பெருக்கால் பாதிக்கபட்டது. 2004ஆம் ஆண்டு 23,490 சதுர  கிலோமீட்டர் பகுதி பக்குரி கன்டக், கமலா, பாகமதி போன்ற ஆறுயில்கள் பாதிப்பை ஏற்படுத்தின. இதனால் 800 மேற்பட்டவர்கள் இறந்தனர்.

## கமலா பல்நோக்கு திட்டம்

கமலா பல்நோக்கு திட்டத்தின் மூலம் நேபாளத்தின் தனுசா மாவட்டம் மற்றும் சிராகா மாவட்டம் ஆகியவற்றில் கமலா ஆற்றில் சேமிப்பு கட்டப்பட்டது. இந்த திட்டத்தின் முலம் சும்மர் 30 மெகாவாட் திறன் கொண்ட நீர் மின்சக்தியை உருவாக்க முடியும். இருப்பினும் இந்த திட்டத்தினை நிறைவேற்ற பெரும் சவால்களை எதிர்கொள்ள வேண்டியதுள்ளது. வடக்கு பீகார் பூகம்பத்தால் பாதிக்கப்பட்ட பகுதியாகும். 1998ஆம் ஆண்டில் தர்பங்கா என்னும் இடத்தில்  பூகம்பம் ஏற்பட்டது. இந்த பகுதியில் பெரிய அணைகள் கட்டும் திட்டம் இதில் இடம் பெற்றுள்ளன. 1988ஆம் ஆண்டில், மதுபனி மாவட்டத்தில் கமலா ஆற்றுப் பாதை பூகம்ப விரிச்சல் காரணமாக உடைந்தது.

## சான்றுகள்

பகுப்பு:நேபாள ஆறுகள்
பகுப்பு:இந்திய ஆறுகள்
பசி நாராயணன்

**நாராயணன்,** (**பசி நாராயணன்**) என்பவர் இந்திய மேடை நாடக, திரைப்பட நடிகர் ஆவார். இவர் குறிப்பாக கவுண்டமணியுடன் நகைச்சுவை பாத்திரங்களில் நடித்துள்ளார். நாராயணன் 500 க்கும் மேற்பட்ட தமிழ் மொழிப் படங்களில் நடித்தார். இவர் கவுண்டமணியிடம் "போன் ஒயரு பிஞ்சி ஒரு வருசம் ஆச்சி..." என்ற வசனத்திற்காக சிறப்பாக அறியப்படுகிறார்.

## ஆரம்ப கால வாழ்க்கை
நாராயணன் தமிழ்நாட்டின் சிவகாசி மாவட்டத்தில் பிறந்தார். இவர் 15 வயதில் நடிக்கத் தொடங்கினார்.

## தொழில்
பின்னர் 1955 ஆம் ஆண்டில் மனோகர் நிறுவனத்தில் பல நாடகங்களில் நடித்தார். இதன் பிறகு திரைப்படத் துறையில் நடிக்க இவருக்கு வாய்ப்பு கிடைத்தது. இவர் 1960 களில் தமிழ்த் திரையுலகிற்கு வந்தார். என்றாலும் பசி படத்தில் நடித்தபிறகே பிரபலமானார். இதன் பிறகு இவர் 'பசி' நாராயணன் என்ற பெயரில் திரை உலகில் புகழ் பெற்றார். நடிப்பு மட்டுமல்லாமல், கதை சொல்லல், எழுதுதல், நடனம் போன்றவற்றிலும் திறமை கொண்டிருந்தார். எம்.ஜி.ஆரும் ஜெயலலிதாவும் நடித்த பிரபல தமிழ்த் திரைப்படமான ' ஆயிரதில் ஓருவன் ' படத்தில் நடித்துள்ளார். அடுத்தத் தலைமுறை முன்னணி நடிகர்களான ரஜினிகாந்த், கமல்ஹாசன், பாண்டியராஜன், கார்த்திக், சரத்குமார் போன்றோரின் பல படங்களிலும் பசி நாராயணன் நடித்துள்ளார்.

## குடும்பம்
இவரின் மனைவி பெயர் வள்ளி, இவருக்கு 3 குழந்தைகள் உள்ளனர். இவரது மகனின் பெயர் மாரியப்பன், இரண்டாவது மகளின் பெயர் ரேவதி, மூன்றாவது மகளின் பெயர் கானா ஜோதி.

## இறப்பு
1998 இல்,&nbsp;இவர் இதய செயலிழப்பால் இறந்தார். அவரது கடைசி படம் *நினைத்தேன் வந்தாய்*.

## திரைப்படப் பங்களிப்புகள்

### 1960 கள்

### 1970 கள்

### 1980 கள்

### 1990 கள்

## குறிப்புகள்


பகுப்பு:விருதுநகர் மாவட்ட மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:1998 இறப்புகள்
செந்தாமரை (நடிகர்)

**செந்தாமரை** (*Senthamarai*) என்பவர் இந்திய மேடை நாடக, திரைப்பட நடிகர் ஆவார். இவர் தமிழ், தெலுங்கு, கன்னடம் போன்ற திரைப்படங்களில் 300க்கும் மேற்பட்ட படங்களில் ஐம்பது ஆண்டுகளாக நடித்துள்ளார். ம. கோ. இராமச்சந்திரன், சிவாஜி கணேசன், இரசினிகாந்து, பாக்யராஜ், தியாகராஜன் ஆகியோருடன் அதிகமாக ராமராஜனுடனும் செந்தாமரை வில்லனாக நடித்திருந்தார். மலையூர் மம்பட்டியான் மூன்று முகம், தம்பிக்கு எந்த ஊரு, தூறல் நின்னு போச்சு, தனிக்காட்டு ராஜா, குரு சிஷ்யன், எங்க ஊரு பாட்டுக்காரன் போன்ற குறிப்பிடத்தக்க திரைப்படங்களில் நடித்துள்ளார்.

## இளமை
செந்தாமரை 1935 ஏப்ரல் 13 அன்று காஞ்சிபுரத்தில் பிறந்தார். இவரது குடும்பத்தில் இவரின் தந்தை திருவேங்கடம், தாயார் வேதம்மாள்,  சகோதரர் கமலக்கண்ணன் ஆகியோர் அடங்குவர். செந்தாமரையின் ஏழு வயதில் திருவேங்கடம் இறந்தார். செந்தாமரை சிவாஜி கணேசன் மற்றும் எம். ஜி. ராமச்சந்திரனுடன் இணைந்து பல மேடை நாடகங்களில் நடித்தார்.

## முன்னணி பாத்திரத்தில்
1980களில் இவர் முக்கியமாக வில்லத்தனமான வேடங்களில் நடித்தார். இந்தக் காலத்தின் பல முன்னணி நடிகர்களுக்கு எதிர் நாயகனாகவும், குணச்சித்திர வேடங்களிலும் நடித்தார். *அந்த ஜூன் 16-ஆம் நாள்* (1984) திரைப்படத்தில் இவர் முதன்மைப் பாத்திரத்தில் நடித்தார்.

## குடும்பம்
தற்போது தமிழ் தொடர்களில் நடித்துவரும் கௌசல்யா என்பவரை செந்தாமரை மணந்தார்.

## இறப்பு
*கல்யாண மாலை* என்ற நாடகத்தில் நடித்துக்கொண்டிருந்தபோது மாரடைப்பால் 1992 ஆகத்து 14 அன்று இறந்தார்.

## திரைப்படவியல்
### 1950

### 1960 கள்

### 1970 கள்

### 1980 கள்

### 1990 கள்

## குறிப்புகள்

## வெளி இணைப்புகள்
* 

பகுப்பு:1935 பிறப்புகள்
பகுப்பு:1992 இறப்புகள்
பகுப்பு:காஞ்சிபுரம் மாவட்ட மக்கள்
பகுப்பு:தமிழ் நடிகர்கள்
பகுப்பு:தமிழ்த் திரைப்பட நடிகர்கள்
ரால்லபள்ளி (நடிகர்)

**ரால்லப்பள்ளி வெங்கட நரசிம்மராவ்**, (இவர் தனது குடும்பப்பெயரான **ரால்லப்பள்ளி** என்ற பெயராலேயே சிறப்பாக அறியப்படுகிறார், 15 ஆகத்து 1945 - 17 மே 2019)  என்பவர் ஒரு இந்திய திரைப்பட, குணச்சித்திர நடிகர் இவர் குறிப்பாக தெலுங்கு மற்றும் தமிழ்த் திரைப்படங்களில் தனது நடிப்புக்காக பெயர் பெற்றவர். *ஓரம்மதி பிராதுகுலு படத்துக்ககாக*, 1976 ஆம் ஆண்டில் சிறந்த நடிகருக்கான நந்தி விருதையும்,  1986 ஆம் ஆண்டில் சிறந்த ஆண் நகைச்சுவை நடிகருக்கான நந்தி விருதையும், தொலைக்காட்சியில் *கணபதி*  தொடருக்காக சிறந்த துணை நடிகருக்கான நந்தி விருது உள்ளிட்ட ஐந்து மாநில நந்தி விருதுகளைப் பெற்றார்.

## தொழில்
ஆந்திராவின் அனந்தபூரில் பிறந்த இவர், 1960 இல் நாடகக் கலைஞராக தனது வாழ்க்கையைத் தொடங்கினார். 1974 ஆம் ஆண்டில் *ஸ்ட்ரீ* என்ற பட்டத்தின் வழியாக திரைப்படத்துறையில் நுழைந்தார். இவர்  நாயகன் உட்பட பல்வேறு பாத்திரங்களில் சுமார் 850 படங்களில் நடித்துள்ளார். தகவல் மற்றும் ஒளிபரப்பு அமைச்சில் பணியாளர் கலைஞராகவும் பணியாற்றினார். தமிழில் இவர் *[[பம்பாய் (திரைப்படம்)|பம்பாய்]]*,  *[[மின்சார கனவு]]* போன்ற படங்களில் முக்கிய வேடங்களில் நடித்துள்ளார்.

## தேர்ந்தெடுக்கப்பட்ட திரைப்படவியல்

## குறிப்புகள்

## வெளி இணைப்புகள்
* 

பகுப்பு:2019 இறப்புகள்
பகுப்பு:1945 பிறப்புகள்
பகுப்பு:அனந்தபூர் மாவட்ட மக்கள்
பகுப்பு:தெலுங்கு நகைச்சுவையாளர்கள்
பகுப்பு:இந்தித் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்கு மக்கள்
கே. கே. சௌந்தர்

**கே. கே. சௌந்தர்** (*K. K. Soundar*) என்பவர் ஒரு தமிழ் திரைப்பட நடிகர் ஆவார். 1950 களில் இருந்து 1990 கள் வரை பல தமிழ்த் திரைப்படங்களில் குணச்சித்திர  வேடங்களில் நடித்துள்ளார்.

## திரைப்படவியல்
*இது முழுமையான பட்டியில் அல்ல*  *நீங்கள் இதை விரிவாக்கலாம்.*

### 1930 கள்

### 1950 கள்

### 1960 கள்

### 1970 கள்

### 1980 கள்

### 1990 கள்

### 2000 கள்

பகுப்பு:தமிழ்த் தொலைக்காட்சி நடிகர்கள்
பகுப்பு:2003 இறப்புகள்
பகுப்பு:தமிழ்த் திரைப்பட நடிகர்கள்
கிரேன் மனோகர்

**கிரேன் மனோகர்** (பிறப்பு 3 மே 1965) என்பவர் இந்தியத் திரைப்பட நடிகராவார். இவர் தமிழ் படங்களில்  பெரும்பாலும் நகைச்சுவை வேடங்களில் நடிக்கிறார்.

## தொழில்
மனோகர் தொடக்கத்தில் படங்களுக்குப் பலுதூக்கி (கிரேன்) தொழில்நுட்பப் பணியாளராகப் பணியாற்றினார். இவர் நடிக்கத் தொடங்கியபோது 'கிரேன்' மனோகர் என்ற பெயரை வைத்துக்கொண்டார்.   பல படங்களில் நகைச்சுவை வேடங்களில் நடிப்பதற்கு முன்னதாக  கே. எஸ். ரவிக்குமாரின் பல படங்களில் நடித்துத் தனது வாழ்க்கையைத் தொடங்கினார். இவர் இரண்டு மனம் வேண்டும்'' (2016) படத்தில் குணசித்திர நடிகராக  அறிமுகமானார்.

## திரைப்படவியல்

## குறிப்புகள்

## வெளி இணைப்புகள்
* 

பகுப்பு:1982 பிறப்புகள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
டால்பின் கலங்கரை விளக்கம்

**டால்பின் கலங்கரை விளக்கம்** *(Dolphin Lighthouse)* இந்தியாவின் மும்பை நகரிலுள்ள மும்பை துறைமுகத்தில் உள்ளது. டால்பின் ராக் லைட்டு என்ற பெயராலும் இது அழைக்கப்படுகிறது. மும்பை துறைமுகத்திலுள்ள மூன்று கலங்கரை விளக்கங்களில் டால்பின் கலங்கரை விளக்கமும் ஒன்றாகும். மும்பையிலுள்ள இந்தியாவின் நுழைவாயில் அருகே இக்கலங்கரை விளக்கம் உள்ளது இந்திய கடற்படையால் கட்டுப்படுத்தப்படுகிறது.

இராணுவ வீரர்களை கௌரவிப்பதற்காக  ஒவ்வொரு முறையும் போர்க்கப்பல் மும்பை துறைமுகத்திலிருந்து புறப்படும்போதும் 21 துப்பாக்கி குண்டுகள் முழங்கி வணக்கம் செலுத்தப்படுகிறது. 

ஒவ்வொரு ஆண்டும் திசம்பர் முதல் வாரத்தில் நடக்கும் கடற்படை தின கொண்டாட்டங்களின் போது இந்த கலங்கரை விளக்கம் ஒளி விளக்குகளால் அலங்கரிக்கப்படுகிறது. 
## மேற்கோள்கள்

## புற இணைப்புகள்
* Directorate General of Lighthouses and Lightships
* Picture of Dolphin Lighthouse

பகுப்பு:மும்பை
பகுப்பு:இந்தியாவில் உள்ள கலங்கரை விளக்கங்கள்
சதாப் மன்சில்

**சதாப் மன்சில்** (*Sadaf Manzil*) என்பது இந்தியாவின் மகாராட்டிரம் மாநிலம் மும்பை மாநகராட்சி நாக்பாடா நகரத்தில் உள்ள நான்கு மாடி குடியிருப்பு கட்டிடத்தின் பெயர் ஆகும். இக்கட்டிடம் 2005 ஆம் ஆண்டு  ஆகத்து மாதம் 23 ஆம் தேதி அன்று இடிந்து விழுந்தது. இடிபாடுகளில் சிக்கி 11 குடியிருப்பாளர்கள் இறந்தனர் மற்றும் 24 பேர் காயமடைந்தனர். இக்கட்டிடம் 100 ஆண்டுகள் பழமையான கட்டிடம் ஆகும். இருவர் அடங்கிய குழு இச்சரிவை ஆய்வு மேற்கொண்டது.  இச்சரிவுக்கு மூன்று நாட்களுக்கு முன்பு 2008 ஆம் ஆண்டு பொறியாளர்கள்  அலட்சியம் காரணமாககுற்றச்சாட்டுகளுக்கு தண்டனை பெற்றனர். ஒவ்வொருவருக்கும் நான்கரை  ஆண்டுகள் சிறைத்தண்டனை விதிக்கப்பட்டது. 

## மேற்கோள்கள்


பகுப்பு:மகாராட்டிர வரலாறு (1947- தற்போதுவரை)
பகுப்பு:மகாராட்டிரா தொடர்புடைய பட்டியல்கள்
சோமயனூர்

**சோமயனூர்** (Somayanur) கிராமம் 22 நஞ்சுந்தபுரம் பஞ்சாயத்தில் ஒன்றான (கிராம பஞ்சாயத்து) இந்தியாவின் தமிழ்நாடு மாநிலத்தில் கோவையில் அமைந்துள்ளது.

இந்தக் கிராமத்தில் மக்கள் விவசாயத் தொழிலிலும், காய்கறிகள் மற்றும் தேங்காய் சாகுபடியிலும் ஈடுபட்டுள்ளனர். சின்னதடாகம் மற்றும் அதனைச் சுற்றியுள்ள பகுதிகளில்  முதன்மை ஆதாரமாக செங்கல் வணிகம் உள்ளது . இந்த பகுதியில் 1000 க்கும் மேற்பட்ட செங்கல் தொழிற்சாலைகள் உள்ளன.

## நிலவியல்

சின்னத்தடாகம் அருகே அமைந்துள்ள 22 நஞ்சுந்தபுரம் பஞ்சாயத்தின் (கிராம பஞ்சாயத்து) ஒரு பகுதியாக சோமயனூர் உள்ளது. இந்தக் கிராமம் மேற்கு தொடர்ச்சி மலைகளால் சூழப்பட்டுள்ளது.இது கேரள எல்லைக்கு அருகில் உள்ளது மற்றும் ஆண்டு முழுவதும் அங்கு இனிமையான காலநிலை நிலவுகிறது.  இந்தக் கிராமத்தில் 1000 க்கும் மேற்பட்ட குடும்பங்கள் வாழ்கின்றன.

## காலநிலை

அடர்த்தியான காடுகள் நிறைந்த மலைத்தொடர்களுக்கு அருகாமையில் இருப்பதாலும், மழைக்காலங்களில் பால்காட் இடைவெளியில் வீசும் குளிர்ந்த காற்று காரணமாக சோமயனூர் ஒரு இனிமையான, மகிழ்ச்சியான காலநிலையைக் கொண்டுள்ளது.இந்தக் கிராமத்தில் லேசான குளிர்காலம் மற்றும் மிதமான கோடை காலம் நிலவுகிறது.கோடை மற்றும் குளிர்காலத்தில் சராசரி அதிகபட்ச மற்றும் குறைந்தபட்ச வெப்பநிலை இடையில் வேறுபடுகிறது 35&nbsp;°C to 18&nbsp;°C.

மலைப்பாதை இருப்பதால், கோயம்புத்தூர் மாவட்டத்தின் முக்கிய பகுதிகள் ஜூன் முதல் ஆகஸ்ட் வரையிலான மாதங்களில் தென்மேற்கு பருவமழையால் பயனடைகின்றன.

## கல்வி நிறுவனங்கள்

### அரசு பள்ளிகள்

* பஞ்சாயத்து யூனியன் நடுநிலைப்பள்ளி, சோமயனூர், சின்னத்தடகம் (வழியாக), கோயம்புத்தூர்

## சுற்றுலா ஈர்ப்பு

* மாரியம்மன் கோயில்
* விநாயகர் கோயில்
* காவயா காளி அம்மன் கோயில் 
* ஸ்ரீதி சாய்பாபா கோயில் 
* சங்கிலி கருப்பராயன் கோயில்

இந்தக் கிராமத்தில் சுமார் பத்து கோயில்கள் உள்ளன.

இந்த கிராமத்திற்கு அருகிலுள்ள சில பிரபலமான கோயில்கள்:

* அனுவவி சுப்பிரமணியம் கோவில் கோயில், பெரியத்தடகம் 3 கி.மீ.
* மருதமலை கோயில் - 8 கி.மீ.
* பெருர் கோவில்- 20 கி.மீ.
* பொன்னுத்து கோயில் - 4 கி.மீ.
* ஸ்ரீ தயானந்த சரஸ்வதி சுவாமிஜியின் அர்ஷா வித்யா குருகுலம் ஆசிரமம் அனிக்கட்டியில் - 10 கி.மீ.

பொன்னுத்து கோயில் - 8 கி.மீ (3–4 கி.மீ மலையேற்றம்)தம்பிட்ட பராய் - 2 கி.மீ (2 கி.மீ மலையேற்றம்)மெல்முடி கோயில் - 7 கி.மீ (3–4 கி.மீ மலையேற்றம்) அனைகட்டி- பவானி நதி - இந்த இடத்திலிருந்து 18 கி.மீ. அனுவவி சுப்பிரமணியம் கோவில் - இந்த இடத்திலிருந்து 3 கி.மீ. ஊட்டி - இந்த இடத்திலிருந்து 60 கி.மீ. கோவாய் குத்ரம் - இந்த இடத்திலிருந்து 20 கி.மீ.சைலண்ட் வேலி - இந்த இடத்திலிருந்து 50 கி.மீ. நீர்வீழ்ச்சி, மங்கரை - 6 கி.மீ.

## பண்டிகைகள்

* மாரியம்மன் கோயில் திருவிழா
* பொங்கல் பண்டிகை

## சான்றுகள்


## வெளியிணைப்புகள்

* Elephant entered into village Somayanur and http://www.dinamalar.com/News_Detail.asp?Id=277084
* http://www.deccanchronicle.com/chennai/tiruchy-master-plan-approved-356 
* Child labor issue http://www.thehindu.com/2009/03/27/stories/2009032758310300.html
* Pongal festival at Somayanur www.coimbatorelive.blogspot.com/2008_01_01_archive.html

பகுப்பு:கோயம்புத்தூர் மாவட்டத்திலுள்ள கிராமங்கள்
வீரத்தாலாட்டு

***வீரத்தாலாட்டு*** (*Veera Thalattu*)  என்பது 1998 ஆம் ஆண்டின் இந்திய தமிழ்- மொழி அதிரடி நாடகத் திரைப்படமாகும். இதை கஸ்தூரி ராஜா எழுதி இயக்கியிருந்தார். இப்படத்தில் முரளி, வினிதா , குஷ்பூ ஆகியோர் முக்கிய கதாபாத்திரங்களில் நடித்தனர், ராஜ்கிரண், ராதிகா , லட்சுமி ஆகியோர் துணை வேடங்களில் நடித்தனர். படத்திற்கான இசையை இளையராஜா மேற்கொண்டார். இப்படம் 1998 ஏப்ரலில் வெளியிடப்பட்டது.

## நடிகர்கள்
* பாண்டியனாக முரளி
* பாண்டியனின் தந்தையாக ராஜ்கிரண்
* வினிதா
* குஷ்பூ
* பாண்டியனின் தாயாக ராதிகா
* பாண்டியனின் வளர்ப்பு தாயாக லட்சுமி
* சந்தான பாரதி
* மணிவண்ணன்
* ஆர். சுந்தர்ராஜன்
* சகீலா

## தயாரிப்பு
படமானது தயாரிப்பு பணியின்போது தாமதங்களைக் கண்டது. படத்தை முடிக்க ஒன்றரை ஆண்டுகள் ஆனது.

## பின்னணி இசை
இளையராஜா இசையமைக்க அனைத்து பாடல்களையும் கஸ்தூரி ராஜா எழுதியுள்ளார்.

* வாடிப்பட்டி - கங்கை அமரன், எஸ். பி. சைலஜா
* சாந்து பொட்டு - அருன்மொழி, சுவர்ணலதா
* பட்டபகல் - மலேசியா வாசுதேவன், சுவர்ணலதா
* படிக்கட்டுமா - எஸ். ஜானகி
* கும்பாபிசேகம் - எஸ்.பி.பி., சித்ரா
* கிளியபோல - கங்கை அமரன், எஸ். பி. சைலாஜா
* கத போலா தோனும் - இளையராஜா
* அம்மன் கோவில் - கங்கை அமரன், எஸ்.பி. சைலாஜா
* ஆராரோ - ஸ்வர்ணலதா
* ஆளப்பிறந்த மகாராசா - இளையராஜா, கே. எஸ். சித்ரா

## வெளியீடு
இந்த படம் வெளியானதும் கலவையான விமர்சனங்களைப் பெற்றது. Indolink.com இணைய தளத்தில் ஒரு விமர்சகர் இது "புதிய போத்தலில் பழைய ஒயின்" என்றும், இயக்குநர் "நாயகனின் தந்தையின்" மரணத்திற்குப் பழிவாங்கும் பழைய கதைக்கு ஒரு புதிய தோற்றத்தை கொடுக்க முயற்சித்ததாகவும் குறிப்பிட்டார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:லட்சுமி நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பெரியவீட்டுப் பண்ணக்காரன்

**பெரிய வீட்டுப் பண்ணக்காரன்** (*Periya Veetu Pannakkaran*) என்பது 1990 ஆகும் ஆண்டைய இந்திய தமிழ் திரைப்படம் ஆகும். இப்படத்தை  என். கே. விஸ்வநாதன் இயக்க,  கல்யாணி முருகன் தயாரித்துள்ளார். இப்படத்தில் கார்த்திக், கனகா, எம். என். நம்பியார் , எஸ். எஸ். சந்திரன் ஆகியோர் நடித்துள்ளனர். படத்திற்கான பின்னணி இசையை இளையராஜா அமைத்துள்ளார்.

## நடிகர்கள்

* கார்த்திக்
* கனகா
* எம். என். நம்பியார்
* எஸ். எஸ். சந்திரன்
* காந்திமதி
* கோவை சரளா
* எஸ். என். லட்சுமி
* ஒய். விஜயா
* சத்தியப்பிரியா
* சங்கிலி முருகன்
* செந்தமரை
* செந்தில்
* விஜயகுமார்

## பின்னணி இசை
படத்திற்கு இளையராஜா இசையமைத்தார்.

"வச்சஸ்பதி" இராகத்தில்  "நிக்கட்டுமா போகட்டுமா" பாடல் இசையமைக்கபட்டது.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1990 தமிழ்த் திரைப்படங்கள்‎
பகுப்பு:இளையராஜா இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:காந்திமதி நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
என். கே. விசுவநாதன்

**என். கே. விஸ்வநாதன்** (*N. K. Vishwanathan*, இறப்பு 25 மார்ச் 2017) என்பவர் ஒரு இந்திய திரைப்பட இயக்குநரும், ஒளிப்பதிவாளருமாவார். இவர் பெரும்பாலும் தமிழ் படங்களில் பணியாற்றியவர். 1980 களில் தமிழ் படங்களுக்கு ஒளிப்பதிவாளராக பணியாற்றத் தொடங்கிய பின்னர், திரைப்பட இயக்குநராக கிளைத்து 1990 களில் வணிக ரீதியாக வெற்றிகரமான திரைப்படங்களை உருவாக்கினார்.

## தொழில்
விஸ்வநாதன் 1970 களில் இருந்து பல படங்களில் ஒளிப்பதிவாளராக பணியாற்றினார். முக்கியமாக ராம நாராயணன் இயக்கிய படங்களில் பணியாற்றினார். மேலும் *[[சட்டம் என் கையில்]]* (1978) படத்தில் முதல் முதலில் நடிக்க நடிகர் சத்தியராஜை பரிந்துரைத்து  உதவினார். படத்தின் இயக்குநர் *டி. என். பாலு* படப்பிடிப்பின் போது இறந்தபோது கமல்ஹாசனின் வற்புறுத்தலின் பேரில்,  *சங்கர்லால்* (1981) படத்தை இயக்கினார். 1990 களில் குடும்ப நாடகப் படங்களில் பணிபுரிந்த இவர் திரைப்படங்களை இயக்கத் தொடங்கினார்.

2000 களின் முற்பகுதியில், ஒளிப்பதிவாளராக பல பக்தி படங்களில் பணியாற்றிய இவர், சிஜிஐ மற்றும் விஎஃப்எக்ஸ் தொடர்பான தொழில்நுட்பங்கள் பற்றிய தனது அறிவை வளர்த்துக் கொண்டார். விஸ்வநாதன் 1978 ஆம் ஆண்டய ஜகன்மோகினி படத்தின் மறு தயாரிப்பான  *[[ஜகன்மோகினி (2009 திரைப்படம்)|ஜெகன்மோகினி]]* (2009) படத்தை இயக்கினார், நமீதாவும், நிலாவும் முக்கிய கதாபாத்திரங்களில் நடித்தனர். வெளியீட்டிற்கு முன்னர் கவனத்தை உருவாக்கிய போதிலும், இது கலவையான விமர்சனங்களுடன் வெளியானது.

## இறப்பு
மாரடைப்பு காரணமாக இவர் 25 ஏப்ரல் 2017 அன்று இறந்தார்.

## திரைப்படவியல்

### இயக்குநராக

### ஒளிப்பதிவாளராக

**[[சட்டம் என் கையில்]]* (1978)
**[[கல்யாணராமன்]]* (1979)
**[[மீண்டும் கோகிலா]]* (1981)
**[[கடல் மீன்கள் (திரைப்படம்)]]* (1981)
**[[சங்கர்லால் (திரைப்படம்)]]* (1981)
**[[எல்லாம் இன்பமயம் (1981 திரைப்படம்)]]* (1981)
**[[கரையெல்லாம் செண்பகப்பூ]]* (1981)
**[[மனைவி சொல்லே மந்திரம்]]* (1983)
**[[எங்கள் குரல்]]* (1985)
**[[உரிமை (திரைப்படம்)|உரிமை]]* (1985)
**[[செயின் ஜெயபால்]]* (1985)
**[[வீரன் வேலுத்தம்பி (திரைப்படம்)]]* (1987)
**[[மேகம் கறுத்திருக்கு]]* (1987)
**[[சகாதேவன் மகாதேவன்]]* (1988)
**[[எங்க ஊரு காவல்காரன்]]* (1988)
**[[தங்கமணி ரங்கமணி]]* (1989)
**[[பாண்டி நாட்டுத் தங்கம்]]* (1989)
**[[செந்தூர தேவி]]* (1991)
**[[புருஷன் எனக்கு அரசன் (திரைப்படம்)]]* (1992)
**[[காவியத் தலைவன் (1992 திரைப்படம்)|காவியத் தலைவன்]]* (1992)
**[[திருப்பதி ஏழுமலை வெங்கடேசா]]* (1999)
**[[ராஜகாளியம்மன்]]* (2000)
**[[குபேரன் (2000 திரைப்படம்)|குபேரன்]]* (2000)
**[[கந்தா கடம்பா கதிர்வேலா]]* (2000)
**[[பாளையத்து அம்மன்]]* (2000)
**[[நாகேஸ்வரி]]* (2001)
**[[விஸ்வநாதன் ராமமூர்த்தி (திரைப்படம்)|விஸ்வநாதன் ராமமூர்த்தி]]* (2001)
**[[கோட்டை மாரியம்மன் (திரைப்படம்)]]* (2001)
**[[ஷக்கலக்கபேபி]]* (2002)
**[[அன்னை காளிகாம்பாள் (திரைப்படம்)]]* (2003)
**[[மண்ணின் மைந்தன் (திரைப்படம்)]]* (2005)

## மேற்கோள்கள்

பகுப்பு:1941 பிறப்புகள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:2017 இறப்புகள்
என். மாத்ருபூதம்

**என். மத்ருபூதம்** (N. Mathrubootham )(2 சூலை 1944 - 18 நவம்பர் 2004) என்பவர் இந்திய மனநல மருத்துவர், எழுத்தாளர், திரைப்பட நடிகர், இயக்குநர் ஆவார். இவர் பாலியல் கல்வி தொடர்பான விழிப்புணர்வு ஏற்படுத்தியதன் மூலம் நன்கு அறியப்பட்டவர். இவர் சில தமிழ்ப் படங்களிலும் நகைச்சுவை நடிகராக நடித்துள்ளார்.

## ஆரம்ப கால வாழ்க்கை
மாத்ரூபூதம் 1944 சூலை 2 அன்று திருச்சிராப்பள்ளியில் ஐயர் குடும்பத்தில் பிறந்தார். ஆரம்பக் கல்வியினை திருச்சிராப்பள்ளியில் கற்ற இவர் 1966இல் சென்னையில் உள்ள இசுடான்லி மருத்துவக் கல்லூரியில் மருத்துவப் பட்டம் பெற்றார்.  மாத்ரூபூதம் தனது ஆசிரியர்களின் வழியில்  மனநல மருத்துவத்தில் முனைவர் பட்டம் பெற்றார்.  முனைவர் பட்டம் பெற்றதும், சென்னையின் மனநல நிறுவனத்தில் விரிவுரையாளராகச் சேர்ந்தார்.

## தொழில்
மனநல நிறுவனத்தில் விரிவுரையாளராகச் சேர்ந்த மாத்ருபூதம் மனநல மருத்துவ பேராசிரியராகப் பதவி உயர்வு பெற்றார். மேலும் கீழ்பாக்கத்தில் உள்ள மருத்துவக் கல்லூரியில் மனநல பேராசிரியராகவும் பணியாற்றினார். மாத்ருபூதத்திற்கு இந்திய மனநல மருத்துவர்கள் சங்கம் மருத்துவர் மர்பாதியா விருதையும், மது போதைப்பொருள் குறித்த ஆராய்ச்சிக்காகவும், அவரது பன்மொழி பாலியல் கல்வித் திரைப்படமான "*புதிரா புனிதமா* " இற்கான உயரிய விருதையும் வழங்கியது.

## இறப்பு
இவரது பிற்கால வாழ்க்கையில், கீல்வாதம், சிறுநீரக நோய்களால் பாதிக்கப்பட்டு இதயத் தடுப்பு காரணமாக 2004 நவம்பர் 18 அன்று காலமானார்.

## திரைப்படவியல்
நகைச்சுவை நடிகர் விவேக் உடன் சில தமிழ்ப் படங்களில் நகைச்சுவை நடிகராகச் சிறிய வேடங்களில் மாத்ருபூதம் நடித்துள்ளார்.

## மேற்கோள்கள்

பகுப்பு:1944 பிறப்புகள்
பகுப்பு:2004 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:திருச்சிராப்பள்ளித் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
அரியான்வி திரைப்படத்துறை

**அரியான்வி திரைப்படத்துறை** (Haryanvi cinema) என்பது இந்தியத் திரைப்படத்துறையில் அரியான்வி மொழியில் தயாரிக்கப்படும் திரைப்படங்களைக் குறிக்கிறது. இந்திய மாநிலமான அரியானா மாநிலத்தில் அரியான்வி திரைப்படங்கள் தயாரிக்கப்படுகின்றன.

## வரலாறு
1984 இல் வெளியான 'சந்திரவால்' என்ற திரைப்படம் வசூல் ரீதியாக வெற்றி பெற்ற முதல் அரியான்வி மொழித் திரைப்படம் ஆகும். 2000 ஆம் ஆண்டில் 'அஸ்வினி சவுத்ரி' இயக்கத்தில், நடிகர் 'அசுதோஷ் ராணா' நடித்து வெளியான 'லாடோ' என்ற திரைப்படம் மற்றொரு வெற்றிகரமான அரியான்வி திரைப்படம் ஆகும். இது தேசிய திரைப்பட விருதில் புதுமுக இயக்குனருக்கான இந்திரா காந்தி விருதை வென்றுள்ளது. இதுவே தேசிய விருது பெற்ற முதல் அரியான்வி மொழியித் திரைபபடம் ஆகும்.

2014 இல் வெளியான 'பக்டி த ஹொனோர்' என்ற திரைப்படம் 62 வது தேசிய திரைப்பட விருது விழாவில் இரண்டு தேசிய திரைப்பட விருதுகளை வென்றுள்ளது. அதைத் தொடர்ந்து 2016 ஆம் ஆண்டில் 'சத்ரங்கி' என்ற திரைப்படம் சிறந்த படத்திற்கான 63 வது தேசிய திரைப்பட விருதை வென்றுள்ளது.

## மேற்கோள்கள்

பகுப்பு:இந்தியத் திரைப்படத்துறை